קורנל קרשי

קורנל קרשי (בהונגרית: Kőrösy Kornél; בודפשט, 2 בדצמבר 1879 – בודפשט, 14 ביולי 1948)Gyászjelentése (1948. július 17.) Szabad Nép, 6. évfolyam, 162. szám, 2. oldal היה רופא, פרופסור באוניברסיטה, גנטיקאי יהודי-הונגרי, בנו של יוז'ף קרשי, אבי המהנדס הכימי פרנציס קרשי וסבו של הפרופסור לסוציולוגיה הישראלי יוסי כורזים-קורושי.

 ביוגרפיה 
קורנל קרשי נולד במשפחה יהודית כבנם של יוז'ף קרשי (1844–1906) ושל גבריאלה קאצאו (1853–1928). הוא קיבל את התואר דוקטור לרפואה בשנת 1903, אחר כך עסק בפיזיולוגיה וכתב מספר עבודות בנושא. בשנת 1910 הוא מונה כמרצה הצעיר ביותר באוניברסיטה. בשנת 1916 מונה למרצה בכיר חיצוני באוניברסיטה ומאוחר יותר לפרופסור. בין השנים 1908–1914 יצא קורנל קרשי למספר סיורי לימודים ארוכים לחו"ל. שם הוא עבד במכון פסטר בפריז, במכון הברלינאי של הביוכימאי המפורסם בעל השם העולמי הרמן אמיל פישר, במכון של המיקרוביולוג ההולנדי הנודע מרטינוס ביירינק ובמכון של אוניברסיטת רוקפלר בניו יורק בניהולו של ז'ק לובל. בשנים 1918–1920, לאחר מותו של פרנץ טנגל, מונה קרשי למשרה הפנויה במחלקה הפיזיולוגית כסגן מנהל המחלקה, כשגזה פרקש נכנס לתפקיד מנהל המחלקה. הוא עסק שם בחקר חילוף החומרים ואחר כך בביומטריה. קרשי ניסה ליישם את שיטות החישוב של גזה פרקש ברפואה. בהמשך עסק גם בנושאי תורשה. עבודותיו פורסמו בכתבי עת מקומיים וזרים. בשנים 1943–1944 היה נשיא "האגודה הפרו-ארץ ישראלית של יהודי הונגריה"לקסיקון יהודי הונגרי. הערך על האגודה (בהונגרית) שהוקמה בדצמבר 1926 במטרה לשתף את השכבות הרחבות ביותר של יהדות הונגריה במלאכת הבנייה מחדש של ארץ ישראל.Randolph L. Braham: A magyarországi zsidóság a pusztulás előtt (részlet) Online elérhető מותו נגרם מאי ספיקת לב.

 חייו הפרטיים 
אשתו הייתה בלנקה הוליטשר (1884–1961), בתם של ארמין שטיינר ושל הרמינה בלאס, איתה התחתן ב-25 ביוני 1905 בבודפשט.

ילדיהם:
 פרנציס קרשי (1906–1997). אשתו הראשונה הייתה מרתה באיור בין 1929 לבין 1935, ואשתו השנייה משנת 1935 ועד מותו הייתה שטפניה אראני (1905–1998).
 קלרה קרשי (1908–?). בעלה ד"ר שאנדור קלמן (1904–1979) היה עורך דין.
 יוז'ף קרשי (1910–1945) מהנדס מכונות. אשתו הייתה לילי פאלוטאי.
 ז'וז'אנה קרשי (1915–1983) הייתה פסיכואנליטיקאית ומרצה באוניברסיטה.Borgos Anna: Holnaplányok – Nők a pszichoanalízis budapesti iskolájában (részlet) Online elérés בעלה, אוטו דרי (במקור דויטש) (1911–1969), היה צ'לן ועורך דין.

 עבודותיו 
 Versuch einer Theorie der Gen-Koppelung (לייפציג, 1928)

 לקריאה נוספת 
 אנדראש גרגיי: לקסיקון של רופאים יהודים הונגרים מפורסמים. בודפשט, מכבי, 2001.
 לקסיקון ביוגרפי הונגרי I-II . עורך ראשי. אגנש קניירש. בודפשט, Akadémiai Kiadó, 1967-1967.
 לקסיקון יהודי הונגרי. העורך פטר אויווארי. 1929. עמ' 506. גישה מקוונת
 Geni.com
 אנדרה צייזל: קורנל קרושי, נולד לפני 100 שנה (16 בדצמבר 1979) השבועון הרפואי, כרך 120, מס' 50

 הערות שוליים 

קטגוריה:רופאים יהודים הונגרים
קטגוריה:בודפשט: אישים
קטגוריה:ניצולי השואה: הונגריה
קטגוריה:בוגרי אוניברסיטת אטווש לוראנד בודפשט
קטגוריה:גנטיקאים יהודים
קטגוריה:משפחת קרשי
קטגוריה:יהדות בודפשט
קטגוריה:הונגרים שנולדו ב-1879
קטגוריה:הונגרים שנפטרו ב-1948